**NAZIV PROJEKTA:** Izmjene i dopune Prostornog plana uređenja Općine Viškovci

**KOD PROJEKTA:** NPOO.C2.3.R3-I7.01.0515

**KORISNIK PROJEKTA:** Općina Viškovci

**UKUPNA VRIJEDNOST PROJEKTA**: 30.000,00 eura

**IZNOS EU POTPORE**: 30.000,00 eura

**RAZDOBLJE PROVEDBE PROJEKTA**: 1.9.2024. – 31.12.2025.

**Kratki opis projekta**: Izrada i donošenje izmjena i dopuna Prostornog plana uređenja Općine Viškovci nove generacije putem elektroničkog sustava „ePlanovi“ sukladno javnom pozivu NPOO.C2.3.R3-I7.01. Ovim će se projektnim prijedlogom potaknuti izmjena prostornog plana nove generacije putem elektroničkog sustava „ePlanovi“, sukladno Zakonu o prostornom uređenju (Narodne novine, br. 153/13, 65/17, 114/18, 39/19, 98/19, 67/23), čime će se ujedno i ispuniti zakonska obveza za istim. Nositelj izrade Plana je Jedinstveni upravni odjel Općine Viškovci.

**Cilj projekta**: Cilj ovog Projekta je, izradom izmjena i dopuna Prostornog plana uređenja Općine Viškovci nove generacije olakšati, osuvremeniti, unificirati i digitalizirati njegovu provedbu. Cilj Projekta u cijelosti je usklađen s ciljevima Poziva. Plan će biti uključen u platformu digitalnih infrastrukturnih servisa za unapređenje pružanja elektroničkih javnih usluga informacijskog sustava prostornog uređenja čime će se ostvariti značajna poboljšanja.

Digitalizacija plana će omogućiti bržu komunikaciju između javnopravnih tijela, efikasnije upravljanje resursima te skratiti vrijeme potrebno za obradu podataka, usuglašavanje i donošenje odluka, a građanima će omogućiti brže korištenje potrebnih javnih usluga. Administrativne procedure će se pojednostaviti putem elektronskih obrazaca, online aplikacija i digitalne komunikacije. Digitalizacija će omogućiti bolju usklađenost plana sa zakonima i standardima, lakšu analizu i praćenje informacija te pomoći u planiranju resursa, efikasnijem upravljanju i donošenju kvalitetnijih prostorno planskih odluka. Znatan dio provedbenih procesa će se automatizirati čime će se ostvariti značajne uštede.

Digitalizacija će omogućiti i stalno praćenje promjena u prostoru što je ključni alat za stalnu prilagodbu politika i strategija zahtjevima gospodarskog i prostornog razvoja, izazovima klimatskih promjena i drugim dinamičnim društvenim i prirodnim procesima. Izradom namjeravanih izmjena i dopuna Prostornog plana uređenja nove generacije smanjit će se opterećenja građanima, poslovnim subjektima i investitorima, odgovoriti na izazove u cjelokupnom sustavu prostornog uređenja i graditeljstva te ubrzati izdavanje akata za gradnju i realizaciju investicija na svim razinama upravljanja.

Nositelj izrade Plana je Jedinstveni upravni odjel Općine Viškovci.

Izmjene i dopune Prostornog plana uređenja Općine Viškovci nove generacije izradit će se sukladno Zakonu o prostornom uređenju (NN 153/13, 65/17, 114/18, 39/19, 98/19 i 67/23) i Pravilniku o prostornim planovima (NN 152/23).

**Izjava o financiranju**: „Financira Europska unija – NextGenerationEU”

Projekt je sufinancirala Europska unija iz Nacionalnog plana oporavka i otpornosti 2021.-2026. (NPOO).

**Financira Europska unija – NextGenerationEU.**

**Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.**